પાછો મૂળ વાત પર ચઢું તો, એ મિત્રને જ્યારે અમે કહ્યું કે આમ આખેઆખા ફક્ત ભજનો માટે વિકિપીડિયામાં લેખ ન બનાવાય, હા એ ભજનને લગતી કોઈક માહિતી હોય, જેમ કે તે કોણે રચ્યું, ક્યારે રચ્યું, કેવા સંજોગોમાં રચ્યું, વગેરે, તો તેવી માહિતી ધરાવતો લેખ બનાવાય. આમ કહ્યું ત્યારે પ્રશ્ન ઊભો થયો કે આ ભજનો પણ સાહિત્ય તો છે જ. જેમ મને ગામડાંઓ વિષે જાણ ન હતી તેમ જ ગંગાસતીનું નામ પણ મેં જ્યારે આ મિત્રએ એમનાં ભજનો લખવા માંડ્યા ત્યારે જ થઈ. એટલે મારા જેવા અબુધ લોકોને આ ભજનો પણ મળી રહે તેમ કરવું તો જરૂરી હતું જ. જો એ ભજનો વિકિપીડિયા પર ન મૂકી શકાય તો ક્યાં મૂકી શકાય?